text: 14 Diospa sutenqa mana Bibliallapichu tarikun. Moabita Rumimanta parlarina, mayqentachus Dhiban (Dibón) nisqa lugarpi tarikorqa, Wañusqa Qochamanta 21 kilometrosninpi inti llojsimuyninpi. Chay rumipeqa Israelmanta rey Omrij sutin qhelqasqa kashan, Moabmanta rey Mesá Israelwan maqanakusqanmanta imatachus nisqan ima (1 Rey. 16:28; 2 Rey. 1:1; 3:4, 5). Chaywanpis, chay rumipeqa Diospa sutin rikhurin Hebreo qallumanta tawa letraspi qhelqasqa YHWH, mayqenchus Tetragrámaton sutikun. Chay letrasqa Cartas de Lakís nisqapi ashkha kutista rikhurillantaj. Chaykunaqa kʼanallas jina kanku, Israelpitaj tarikorqa.